[{"text_idx": "#000006", "text": "Rydym yn cynnig Pecynnau Dechreuol i greu, adfer a gwella lleoedd lleol ar gyfer natur."}, {"text_idx": "#000010", "text": "Mae pob pecyn wedi\u2019i gynllunio ymlaen llaw felly byddwch yn derbyn yr HOLL eitemau a restrir isod. Sicrhewch fod gennych ddigon o le i osod a storio\u2019r holl eitemau angenrheidiol cyn i chi ymgeisio."}, {"text_idx": "#000013", "text": "Rhaid i ymgeiswyr weithio gyda staff Cadwch Gymru\u2019n Daclus wrth gynllunio\u2019r gwaith o osod pecynnau.\nRhaid i becynnau sicrhau twf amgylcheddol y gellir ei weld \u2018ar garreg eich drws\u2019. Mae hyn yn golygu y dylid eu lleoli lle mae pobl yn byw, yn gweithio, yn defnyddio gwasanaethau cyhoeddus, yn teithio (gall hyn gynnwys lleiniau ymyl ffordd, cylchfannau) ac yn treulio eu hamser hamdden (e.e. mannau agored cyhoeddus).\nMae\u2019n rhaid cyflwyno pecynnau a ddyfernir rhwng 1 Ebrill 2023 a diwedd Chwefror 2024.\nRhaid i ymgeiswyr gytuno i gynnal y safle am bum mlynedd o leiaf a chael cynllun yn ei le ar gyfer gwaith cynnal a chadw yn y dyfodol (mae\u2019n bosib y bydd Cadwch Gymru\u2019n Daclus yn gallu eich helpu i lunio hwn).\nRhaid i ymgeiswyr ddarparu tystiolaeth ffotograffig a data monitro i Cadwch Gymru\u2019n Daclus, fel nifer y cyfranogwyr, dyfyniadau gan fuddiolwyr a llofnodi cofrestr asedau i nodi eu bod wedi derbyn holl eitemau\u2019r pecyn.\nGofynnir i ymgeiswyr roi cyhoeddusrwydd i\u2019r gwaith ar y cyfryngau cymdeithasol a thrwy ddatganiadau i\u2019r wasg, gan ddefnyddio\u2019r templedi a ddarperir.\nCyfrifoldeb yr ymgeiswyr yw bod ar y safle i dderbyn nwyddau gan gyflenwyr."}, {"text_idx": "#000015", "text": "Mae ein pecynnau wedi cael eu dylunio i sefydliadau sy\u2019n dymuno creu prosiectau gerddi natur ar dir sydd dan \u2018berchnogaeth nid-er-elw\u2019."}, {"text_idx": "#000016", "text": "Mae\u2019r broses o wneud cais yn agored i grwpiau cymunedol o bob math a maint, a sefydliadau eraill gan gynnwys y GIG, llywodraeth Leol a Chenedlaethol (gan gynnwys cynghorau Tref a Chymuned), ysgolion a meithrinfeydd cyhoeddus, sefydliadau\u2019r trydydd sector, sefydliadau crefyddol, mentrau cymdeithasol, prifysgolion, cymdeithasau tai a\u2019r Sector Cyhoeddus ehangach yng Nghymru, gan gynnwys Trafnidiaeth Cymru."}, {"text_idx": "#000017", "text": "Rhoddir blaenoriaeth i\u2019r prosiectau hynny sy\u2019n cyflawni holl ofynion y broses o wneud cais ac sydd wedi\u2019u lleoli mewn lleoliadau trefol/lled-drefol neu drefi gwledig, sy\u2019n cynnwys aelodau difreintiedig y gymuned, sydd a\u0302 chyfranogiad cymunedol neu wirfoddol cadarn, sydd wedi\u2019u lleoli mewn ardaloedd a\u0302\u2019r lefel uchaf o amddifadedd (a nodwyd gan Fynegai Amddifadedd Lluosog Cymru), a mynediad isel iawn, os o gwbl, i fyd natur."}, {"text_idx": "#000024", "text": "Rydym yn awyddus i weld grwpiau a dderbyniodd becynnau dechreuol yn orffennol mynd ymlaen i becynnau datblygu."}, {"text_idx": "#000025", "text": "Os derbynioch becyn dechreuol y llynedd a\u2019i osod yn llwyddiannus, ac rydych yn bodloni holl feini prawf eleni, yna byddem yn eich annog i ymgeisio am Becyn Datblygu ar gyfer yr un safle, neu safle gwahanol."}, {"text_idx": "#000027", "text": "Pwy ydych yn ystyried yn grw\u0302p difreintiedig/grw\u0302p wedi ymddieithrio?"}, {"text_idx": "#000028", "text": "Rydym yn croesawu ac yn cefnogi ceisiadau gan grwpiau difreintiedig/wedi\u2019u tangynrychioli a\u2019r rhai a\u0302 gallu cyfyngedig i gymryd rhan mewn prosiectau fel Lleoedd Lleol ar gyfer Natur. Bydd ceisiadau yn derbyn sgo\u0302r uchel os ydynt yn cynnwys cyfranogwyr o\u2019r grwpiau canlynol:"}, {"text_idx": "#000030", "text": "Nid ydym yn grw\u0302p o dan anfantais, allwn ni barhau i wneud cais?"}, {"text_idx": "#000032", "text": "A oes angen i ni fod yn grw\u0302p cyfansoddiadol i ymgeisio am becyn dechreuol?"}, {"text_idx": "#000033", "text": "Gall swyddogion Cadwch Gymru\u2019n Daclus eich cefnogi i ddod yn grw\u0302p cyfansoddiadol. Mae gennym gyfansoddiadau templed ar gael, a gall ein ti\u0302m o swyddogion cymunedol eich helpu drwy\u2019r broses syml. Ewch i\u2019n tudalen ti\u0302m (adran gweithredu cymunedol) am fanylion yngly\u0302n a\u0302\u2019ch swyddog prosiect lleol neu gofynnwch i\u2019r ti\u0302m Lleoedd Lleol ar gyfer Natur am gyngor."}, {"text_idx": "#000041", "text": "Lleoedd heb lawer o fynediad at natur, os o gwbl \u2013 Rhoddir blaenoriaeth i safleoedd heb unrhyw fannau gwyrdd o gwbl a\u2019r rhai ar arwynebeddau artiffisial (e.e. tarmac, concrid).\nTrefol / lled-drefol a threfi gwledig\nTleoedd a\u0302\u2019r lefelau uchaf o amddifadedd \u2013 rhoddir blaenoriaeth i ymgeiswyr yn y 50% o ardaloedd mwyaf difreintiedig o unrhyw ystadegau amddifadedd Mynegai Amddifadedd Lluosog Cymru, yn o\u0302l ardaloedd cynnyrch ehangach.\nCeisiadau sy\u2019n cynnwys grwpiau difreintiedig, wedi ymddieithrio neu wedi\u2019u tangynrychioli, cyfranogwyr Du, Asiaidd, Ethnig Lleiafrifol (nam corfforol a dysgu, gan gynnwys nam gweledol, nam ar y clyw a nam ar y lleferydd).\nDylai ymgeiswyr arddangos cyfranogiad cymunedol eang gydag o leiaf pum gwirfoddolwr rheolaidd ac ystod o sefydliadau sy\u2019n gallu cael mynediad at natur ar o\u0302l creu\u2019r ardd."}, {"text_idx": "#000042", "text": "Wrth ystyried y ceisiadau, bydd y panel yn dyfarnu pecynnau ar draws ystod eang o leoliadau/ partneriaid/ sefydliadau er mwyn gallu treialu a monitro gwahanol ddulliau gweithredu."}, {"text_idx": "#000059", "text": "I grwpiau sydd wedi bodoli am fwy na 12 mis, mae\u2019r pris yn dechrau ar \u00a375 am gost yswiriant atebolrwydd cyhoeddus a damwain bersonol y flwyddyn. Gellir sicrhau yswiriannau eraill hefyd e.e. defnyddio offer pw\u0302er, offer a cholli offer. I gael mwy o wybodaeth am gostau a\u2019r broses ymgeisio, ewch i\u2019n tudalen yswiriant grw\u0302p neu anfonwch e-bost at groupfunding@keepwalestidy.cymru"}, {"text_idx": "#000070", "text": "Nid oes ffurflen swyddogol i\u2019w chwblhau, y cyfan sydd ei angen arnom yw tystiolaeth gan berchennog y tir sy\u2019n dangos caniata\u0302d i osod y safle a\u2019i gynnal a\u2019i gadw am bum mlynedd. Gallai hyn fod yn gytundeb ffurfiol rydych wedi\u2019i lofnodi, trwydded neu e-bost gan berchennog y tir sy\u2019n rhoi caniata\u0302d i waith ddechrau ar y safle arfaethedig. Os oes gennych unrhyw ymholiadau cysylltwch a\u0302\u2019r ti\u0302m Natur am gyngor."}, {"text_idx": "#000072", "text": "Peidiwch a\u0302 phoeni. Dywedwch wrthym beth sy\u2019n bodoli ar y safle ar hyn o bryd e.e. a yw\u2019n arwyneb caled megis concrid neu slabiau palmant, neu a yw\u2019n laswellt?"}, {"text_idx": "#000073", "text": "Mae\u2019r pecynnau cychwynnol wedi eu dylunio ar gyfer mannau bach heb lawer o fynediad, os o gwbl, at natur, lle nad oes unrhyw gyfle ar gyfer adfywio naturiol. Er enghraifft, ar arwyneb artiffisial (ee iard yr ysgol), mewn gerddi cymunol, o flaen adeiladau cymunedol neu ar gorneli stryd. Nid ydynt yn addas i\u2019w rhoi mewn mannau gwyrdd mawr, neu mewn lleoliadau lle mae bywyd gwyllt a bioamrywiaeth yn ffynnu ee Safleoedd o Ddiddordeb Gwyddonol Arbennig, Gwarchodfeydd Natur Lleol, ardaloedd cyfoethog eu rhywogaethau."}, {"text_idx": "#000074", "text": "Sut ydym ni\u2019n gwybod bod y rhywogaethau planhigion a ddarparwyd yn addas ar gyfer ein hardal?"}, {"text_idx": "#000076", "text": "Faint o le sydd ei angen arnom i osod holl eitemau\u2019r pecyn?"}, {"text_idx": "#000079", "text": "Nid oes gennym gynllun cynnal a chadw nac unrhyw offer i gynnal y safle yn y dyfodol, oes modd i ni gael pecyn?"}, {"text_idx": "#000081", "text": "Faint o wirfoddolwyr sydd eu hangen arnom i adeiladu a rheoli\u2019r lleoedd natur?"}, {"text_idx": "#000082", "text": "Rydym yn argymell pum gwirfoddolwr craidd o leiaf i adeiladu\u2019r safle er po fwyaf o bobl leol sydd ynghlwm, y gorau. Bydd gwirfoddolwyr ychwanegol yn lledaenu\u2019r llwyth gwaith a gallant ddarparu cefnogaeth foesol drwy ymgymryd a\u0302 rolau megis lluniaeth, hyrwyddo\u2019r safle drwy\u2019r cyfryngau cymdeithasol a ffotograffiaeth. Rhaid i ymgeiswyr ymrwymo i 25 awr yn ystod 2023-24 i osod a rheoli\u2019r ardd."}, {"text_idx": "#000084", "text": "Bydd angen i chi ddarparu llythyrau cefnogaeth gan unrhyw sefydliad a fydd yn cymryd rhan. Mae angen i\u2019r panel deimlo\u2019n hyderus bod gennych grw\u0302p craidd o wirfoddolwyr a fydd yn adeiladu\u2019r ardd a chyfranogiad pendant y gymuned i reoli\u2019r safle yn y tymor hir."}, {"text_idx": "#000086", "text": "Bydd tasgau sy\u2019n addas ar gyfer pob oed a gallu. Bydd rhai gweithgareddau yn cynnwys gweithgareddau corfforol megis codi, plygu a phalu ond bydd llawer o dasgau mwy ysgafn hefyd megis plannu, chwynnu a dyfrio. Byddwn yn gwneud ein gorau i ddod o hyd i weithgareddau addas i unrhyw un sydd eisiau cymryd rhan."}, {"text_idx": "#000090", "text": "Byddwch yn gweithio ar safle\u2019r tu allan, efallai heb ddim lloches ac rydych yn debygol o faeddu. Rydym yn gofyn i wirfoddolwyr wisgo dillad addas ar gyfer yr amodau tywydd a ragwelir ac esgidiau trwm. Gofynnir i wirfoddolwyr ddod a\u0302\u2019u menig garddio neu weithio eu hunain. Bydd rhai offer yn cael eu darparu, ond yn dibynnu ar y niferoedd disgwyliedig a math o becyn, gall fod yn syniad da i wirfoddolwyr / grwpiau ddod a\u0302 rhawiau, tryweli ychwanegol etc."}, {"text_idx": "#000091", "text": "A all plant gymryd rhan?"}, {"text_idx": "#000092", "text": "Gallant, ond bydd angen i blant dan 16 oed gael eu goruchwylio gan oedolion."}, {"text_idx": "#000093", "text": "A all y pecynnau gael eu rhannu dros fwy nag un safle?\nNa, mae\u2019r pecynnau dechreuol yn fach ac wedi\u2019u cynllunio i fynd ar un safle."}, {"text_idx": "#000094", "text": "Allwn ni ddiwygio cynnwys y pecyn rwyf wedi\u2019i ddewis?"}, {"text_idx": "#000095", "text": "Na. Mae\u2019r pecynnau wedi\u2019u paratoi ymlaen llaw. Os bydd angen gwahanol eitemau arnoch i ddatblygu eich gofod natur lleol, ewch i Wefan y Loteri Genedlaethol i gael manylion eu cronfa cyllid cyfalaf."}, {"text_idx": "#000096", "text": "Ym mha ffordd fydd staff Cadwch Gymru\u2019n Daclus ar gael i\u2019n cefnogi i osod y pecynnau?"}, {"text_idx": "#000098", "text": "Oes modd i ni gadw\u2019r offer ar o\u0302l adeiladu\u2019r prosiect?"}, {"text_idx": "#000099", "text": "Beth fydd yn digwydd os byddwn yn cael pecyn, ond yn methu ei gwblhau erbyn diwedd mis Chwefror 2024?"}, {"text_idx": "#000100", "text": "Rhaid cwblhau\u2019r holl waith erbyn yr amser hwnnw. Os bydd eich amgylchiadau\u2019n newid ac nad oes modd i chi gadw at yr amserlen hon mwyach, RHAID i chi roi gwybod i Cadwch Gymru\u2019n Daclus cyn gynted a\u0302 phosib er mwyn iddo allu dyrannu\u2019r pecyn i rywun arall."}, {"text_idx": "#000101", "text": "Rydym yn gobeithio gwneud cais i gynllun grant cyfalaf Lleoedd Lleol ar gyfer Natur Cronfa Dreftadaeth y Loteri, allwn ni wneud cais hefyd?"}, {"text_idx": "#000103", "text": "Os byddwn yn derbyn prosiect, a fydd Cadwch Gymru\u2019n Daclus yn atgyweirio neu\u2019n darparu eitemau newydd os bydd yr offer yn y pecynnau yn gwisgo, torri, yn cael eu difrodi neu eu niweidio maes o law?"}, {"text_idx": "#000104", "text": "Na, bydd y cyllid ond yn cwmpasu\u2019r eitemau a\u2019u gosod unwaith. Dylech weithio gyda\u2019n ti\u0302m i ystyried lleoli\u2019r eitemau wrth gynllunio eich gardd e.e. cysgodi strwythurau fel siediau / tai gwydr / delltwaith rhag gwyntoedd cryf os yn bosibl."}, {"text_idx": "#000106", "text": "Bydd yn gyfuniad o eitemau mewn bocsys wedi eu dosbarthu gan gludydd ac eitemau mwy fydd yn cael eu dosbarthu ar baledi. Mae\u2019r lluniau isod wedi eu dylunio i roi syniad o faint rhai o\u2019r eitemau fydd yn cael eu dosbarthu."}]